钦定古今图书集成/理学汇编/字学典/第152卷 > 《浙江志书》 > 《纸赋》宋·吴淑
## 钦定古今图书集成/理学汇编/字学典/第152卷 > 《浙江志书》 > 《纸赋》宋·吴淑

“方絮之体，平滑如砥”，在古则无，简牍而已。若乃晋武
侧理，汉成赫蹄，松花凤尾，玉屑香皮。意其裂之以告
败，朱詹吞之而疗饥。至于平淮桃花，东阳鱼卵，段氏
云蓝，王公蚕茧，金花薛骨，剡藤麻面，分轻重于黄白，
随屈伸于舒卷。至若干宝之赐二百，陶侃之献三千，
青童琅玕之美，范蜜藤角之妍。五色方见于凤衔，纯
“白或遭于虫蠹。贡以和熹，求之秘府。嘉百幅于杜暹，
美一函于魏武。尔其玩兹靡滑，阅此廉方。薛涛则矜
夸蜀样，僧虔则衒耀银光。出晋朝者为山涛之赐；坠
郴州者为温裕之祥。美东宫之缥红，重六合之云阳。
至有树叶尤珍，桑根更洁。蔡侯始讶于鲜华，子良复
称其妙绝。因相如而逾贵，遇羲之而”不节，羊续被补
而道隆，葛洪卖薪而志切。斯可以资日用于《词园》，垂
无穷之芳烈者也。